Metrosideros

Ti Metrosideros ket ti henero dagiti agarup a 60 a kayo ken babassit a mula, ken dagiti agkalatkat a kaaduan a mabirukan iti rehion ti Pasipiko iti pamilia ti Myrtaceae. Kaaduan dagiti porma a kayo ket bassit, ngem adda met dagiti dakkel a naipangpangruna dagiti sebbangan ti Baro a Selanda. Naala ti nagan manipud iti Taga-ugma a Griego iti metra wenno "heartwood" ken sideron wenno "landok". Ti kaaduan nga ammo a sebbangan ket dagiti pōhutukawa (M. excelsa), akin-amianan a rātā (M. robusta), ken akin-abagatan a rātā (M. umbellata) ti Baro a Selanda ken ʻōhiʻa lehua, (M. polymorpha), manipud iti Is-isla ti Hawaii.

 Pannakaiwarwaras 
Ti Metrosideros ket maysa kadagiti kaaduan a naiwarwaras kadagiti henero ti agsabsabong a mula iti Pasipiko. Ti Baro a Caledonia ket addaan kadagiti 21 a sebbangan ti Metrosideros, ti Baro a Selandaket addaan iti 12, ti Baro a Guinea ken addaan iti 7 ken ti Hawaii ket addaan iti 5. Adda ti henero iti kaaduan kadagiti sabali a nangato nga Is-isla ti Pasipiko, a mairaman ti Is-isla ti Solomon, Vanuatu, Fiji, Samoa, Is-isla Cook, Polinesia a Pranses, Is-isla Bonin ken Isla Lord Howe, ngem awan manipud iti Mikronesia . Nairepresenta pay ti henero babaen ti maysa a sebbangan iti Filipinas, maysa iti Abagatan nga Amerika (Chile ken Arhentina), ken ti maysa iti ruar ti Abagatan nga Aprika. Nalag-an dagiti bukel ti Metrosideros ken nalakada a maiwaras babaen ti angin. Makalasat pay dagiti bukel kadagiti agyelo a temperatura, ken aginggana iti 30 nga aldaw a maiyuper iti naapgad a danum ken mabalinto pay laeng nga agtubo,Wright, S. D.; Yong, C. G.; Wichman, S. R.; Dawson, J. W.; Gardner, R. C. (2001). "Stepping stones to Hawaii: a trans-equatorial dispersal pathway for Metrosideros (Myrtaceae) inferred from nrDNA (ITS+ETS)". Journal of Biogeography 28 (6) isu ti gapuna ti kaadu a pannakaiwarwarasda. Masansanda a mabirukan a kas pionero a kayo kadagiti ayus ti lava ken kadagiti pantok ti bantay.

Misterio met daytoy kadagiti botanista iti Akin-abagatan a Hemisperio gapu ta, uray iti kalakaan a maiwaras iti adayo a distansia, daytoy a henero ket saan a mabirukan iti Australia.Tarran, Myall, Peter G. Wilson, and Robert S. Hill. "Oldest record of Metrosideros (Myrtaceae): Fossil flowers, fruits, and leaves from Australia." American Journal of Botany 103.4 (2016): 754-768.

 Rehistro ti posil 

Napauten a naihipotesis a ti Metrosideros ket nagtaud manipud iti Baro a Selanda, ken naiwarwaras manipud idiay iti amin apaset ti Pasipiko. Daytoy ket gapu ti napauten a rehistro ti posil ti Metrosideros iti Baro a Selanda ken ti kaawan ti ania man a posil ti Metrosideros kadagiti sabali a masa ti daga ti Gondwanan. Ti kaduogan a konklusibo nga ebidensia ti posil ti Metrosideros iti Baro a Selanda ket dagiti posil ti bunga manipud kadagiti agtawen iti Mioseno a sedimento ti Manuherikia iti Tengnga nga Otago.Pole, Mike. "Early Miocene flora of the Manuherikia Group, New Zealand. 7. Myrtaceae, including Eucalyptus." Journal of the Royal Society of New Zealand 23.4 (1993): 313-328. Adda met nabaybayag a maysa a rehistro ti posil ti polen, ngem naipakita daytoyen a ti polen ti Metrosideros ket morpolohiko a kapada dagiti adu a sabali a henero iti kaunegan ti pamilia ti Myrtaceae ken isu a kasta, ti posil ti polen ket saan a maitalek a mausar a kas maysa a kaduogan a rehistro iti daytoy a henero.Tarran et al. 2016 Ibid.

Ti kaduogan a konklusibo a rehistro ti Metrosideros ket dagiti pisl a bunga ken dagiti sabong ti Metrosideros leunigii, ti maysa a naungawen a sebbangan, manipud kadagiti agtawen iti Oligoseno a sedimento iti Tasmania, Australia. Daytoy ket nakasisdsiddaaw gapu ta ti Metrosideros ket maysa kadagiti kaaduan a naiwarwaras a mula iti Pasipiko, ken awan ita nga aldaw iti Australia. Dagitoy a posil ket mabalin pay a mangiturong iti taudan manipud iti Australia para iti henero.Tarran et al. 2016 Ibid.

 Panangimuyong 
Masansan a maimulmula ti Metrosideros para kadagiti napintas a sabong, kas dagiti kayo ti kalsada wenno dagiti hardin ti balay. Kadawyan a nalabbasit dagiti sabong, ngem adda met dagiti kultibar nga agmaris iti narangha, duyaw wenno puraw a sabsabong. Sumagmamano dagiti nagan a nailista kadagiti hortikultural a katologo ken dagiti sabali a pablaak, a kas ti M. villosa ken M. vitiensis, ket pudno dagitoy a nagnagan dagiti karuay wenno dagiti kultibar (kadawyan ti M. collina) imbes nga iti umiso a sientipiko a sebbangan. Ti pōhutukawa ti Baro a Selanda ket addaan kadagiti nadumaduma a kultibar a naimulmula iti Australia, Hawaii ken California ken naballigi daytoyen a naimula iti amianan ti Espania  ken iti Is-isla ti Sicilia iti abagatan-laud bassit nga aplaya ti Britania,Christmas tree, Pohutukawa ngem dagiti sebbangan ket naikeddeng a maysa a makaraut a peste kadagiti parte ti Abagatan nga Aprika. Ti Metrosideros kermadecensis ket agdama a naturalisado iti Hawaii, ken mabalin nga agbalin daytoy a peste. Iti met sabali, dagiti nadumaduma a kultibar ti M. collina ken M. polymorpha ket aduda a naimulmula iti Baro a Selanda kadagiti nadumaduma a nagan. Masna a mabirukan ti Metrosideros umbellata iti abagatan ti nangruna a daga ti Baro a Selanda iti Is-isla Auckland iti 50° a latitud ti abagatan, ken ti katibkeran a kameng ti henero, ken adda dagiti bassit a naimuyongan nga espesimen nga agtubtubo iti Eskosia.

 Dagiti sebbangan ti Metrosideros 

Baro a Caledonia 
 Metrosideros brevistylis 
 Metrosideros cacuminum 
 Metrosideros cherrieri 
 Metrosideros dolichandra 
 Metrosideros elegans 
 Metrosideros engleriana 
 Metrosideros humboldtiana 
 Metrosideros laurifolia 
 Metrosideros longipetiolata 
 Metrosideros microphylla 
 Metrosideros nitida 
 Metrosideros operculata 
 Metrosideros oreomyrtus 
 Metrosideros paniensis 
 Metrosideros patens 
 Metrosideros porphyrea 
 Metrosideros punctata 
 Metrosideros rotundifolia 
 Metrosideros tardiflora 
 Metrosideros tetrasticha 
 Metrosideros whitakeri 

Abagatan nga Amerika
 Metrosideros stipularis 

Abagatan nga Aprika
 Metrosideros angustifolia 

Baro a Selanda

 Metrosideros albiflora  - Large white rātā
 Metrosideros bartlettii  - Bartlett's rātā
 Metrosideros carminea  - Carmine rātā
 Metrosideros colensoi  - Colenso's rātā
 Metrosideros diffusa  - White rātā
 Metrosideros excelsa  - Pōhutukawa
 Metrosideros fulgens  - Scarlet rātā
 Metrosideros kermadecensis  - Kermadec pōhutukawa (Is-isla Kermadec)
 Metrosideros parkinsonii  - Parkinson's rātā
 Metrosideros perforata  - Small white rātā
 Metrosideros robusta  - Akin-amianan a rātā
 Metrosideros umbellata  - Akin-abagatan a rātā

Baro a Guinea
 Metrosideros arfakensis 
 Metrosideros cordata 
 Metrosideros ovata 
 Metrosideros parallelinervis 
 Metrosideros ramiflora 
 Metrosideros regelii 
 Metrosideros whiteana 

Filipinas
 Metrosideros halconensis 

Hawaii
 Metrosideros macropus  - Lehua mamo (Oʻahu)
 Metrosideros polymorpha  - ʻŌhiʻa lehua
 Metrosideros rugosa  - Lehua papa (Oʻahu)
 Metrosideros tremuloides  - Lehua ʻāhihi (Oʻahu)
 Metrosideros waialealae  (Kauaʻi, Molokaʻi, and Maui)

Polinesia a Pranses, Pitcairn ken Is-isla Cook
 Metrosideros collina 

Fiji, Samoa ken Vanuatu
 Metrosideros gregoryi  (Samoa)
 Metrosideros ochrantha   (Fiji)
 Metrosideros tabwemasanaensis  (Vanuatu)
 Metrosideros vitiensis 

Is-isla ti Solomon
 Metrosideros salomonensis 
 Metrosideros tetragyna 

Isla Lord Howe
 Metrosideros nervulosa  - Rosas ti bantay
 Metrosideros sclerocarpa 

Is-isla Ogasawara
 Metrosideros boninensis 

 Dagiti nagibasaran 

 Simpson, P., 2005. Pōhutukawa & Rātā: New Zealand's Iron-Hearted Trees. Te Papa Press. 346 pp.
 Wagner, W.L., D. R. Herbst, and S.H. Sohmer. 1999. Manual of the Flowering Plants of Hawaii. Revised edition. University of Hawaiʻi Press and Bishop Museum Press, Honolulu. 1919 pp.




 Dagiti akinruar a silpo 


Kategoria:Kaykayo ti Hawaii
Kategoria:Kaykayo ti Baro a Selanda
Kategoria:Flora ti Baro a Caledonia